### *Výbor Národnej rady Slovenskej republiky*

***pre vzdelávanie, vedu, mládež a šport***

10. schôdza výboru

Číslo: CRD - 653/2024

**29**

**U z n e s e n i e**

**Výboru Národnej rady Slovenskej republiky**

**pre vzdelávanie, vedu, mládež a šport**

**zo  6. júna 2024**

## Výbor Národnej rady Slovenskej republiky pre vzdelávanie, vedu, mládež a šport **prerokoval**  návrh poslancov Národnej rady Slovenskej republiky Pauly PUŠKÁROVEJ, Jozefa HABÁNIKA a Karola JANASA na vydanie zákona, ktorým sa mení a dopĺňa zákon č. 269/2018 Z. z. o zabezpečovaní kvality vysokoškolského vzdelávania a o zmene a doplnení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov **(tlač 255) - druhé čítanie** a

### súhlasí

## s návrhom poslancov Národnej rady Slovenskej republiky Pauly PUŠKÁROVEJ, Jozefa HABÁNIKA a Karola JANASA na vydanie zákona, ktorým sa mení a dopĺňa zákon č. 269/2018 Z. z. o zabezpečovaní kvality vysokoškolského vzdelávania a o zmene a doplnení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov **(tlač 255);**

### odporúča Národnej rade Slovenskej republiky

návrh poslancov Národnej rady Slovenskej republiky Pauly PUŠKÁROVEJ, Jozefa HABÁNIKA a Karola JANASA na vydanie zákona, ktorým sa mení a dopĺňa zákon č. 269/2018 Z. z. o zabezpečovaní kvality vysokoškolského vzdelávania a o zmene a doplnení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov **(tlač 255) schváliť** s pozmeňujúcim a doplňujúcim návrhom, ktorý je uvedený v prílohe tohto uznesenia;

### ukladá predsedníčke výboru

zapracovať stanovisko výboru do spoločnej správy výborov o výsledku prerokovania návrhu zákona vo výboroch.

Viera **Kalmárová**  Paula **Puškárová**

overovateľka výboru predsedníčka výboru

Príloha k uzneseniu č. 29

**Pozmeňujúci a doplňujúci návrh**

**k  návrhu poslancov Národnej rady Slovenskej republiky Pauly PUŠKÁROVEJ, Jozefa HABÁNIKA a Karola JANASA na vydanie zákona, ktorým sa mení a dopĺňa zákon č. 269/2018 Z. z. o zabezpečovaní kvality vysokoškolského vzdelávania a o zmene a doplnení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (tlač 255) – druhé čítanie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V názve návrhu zákona sa na konci pripájajú tieto slová: „v znení neskorších predpisov“.

Legislatívno-technická úprava. V súlade s bodom 21 prílohy č. 2 k Legislatívnym pravidlám tvorby zákonov je potrebné v názve návrhu zákona zohľadniť skutočnosť, že zákon č. 269/2018 Z. z. bol už viackrát novelizovaný.